12
Bisãsiri vãnikɛ
Dauda lɛ̀ɛ. Òdi sí kũ mↄrↄlɛnaaomɛ.
1 Ǹ ma sura ba, Dikiri,
zaakũ gbɛ̃ mana ke kun doro,
náanide làka bisãsirinↄ tɛ́.
2 Baadi dì ɛ́kɛ to a gbɛ̃dakenɛ,
àdi lɛ́nna kásańnɛ kũ nɛ̀sɛplao.
3 Dikiri, ǹ lɛ́nnade lɛ́ kↄ̀ ɛ́
kũ zĩdabiri pínki pↄ́o.
4 Òdi pi ń lɛ́ mɛ́ ani tó ò zĩ̀ ble,
ò ń lɛ́ vĩ, dí mɛ́ ani kí bleḿmaa?
5 Wɛ́tãna gbɛ̃ busɛnↄa
kũ wɛ̃ndadenↄ ndanaao yãi
Dikiri pì áni futɛ sà
à ń gba zɛ́boki kũ òtɛni a ni dɛ.
6 Dikiri yã mamberu vĩro,
à de lán andurufu kũ ò yↄ̀ tɛ́vuraa gũn
ò bàasa gɛ̃̀n suppla bà.
7 Mↄkↄ̃n Dikiri, ĩnigↄ̃ ó dãkpã gↄrↄ sĩnda pínki,
ń ó sí gbɛ̃ bire takanↄa.
8 Tó gbɛ̃nↄ yã bɛ̃̀nɛ kũ̀ ↄplapla,
gbɛ̃ vãninↄ dìgↄ̃ kure kũ zĩdabio gu sĩnda pínkia.