96
Dikirimɛ Kína zↄ̃kↄ̃ ũ
1 À lɛ̀ dufu sí Dikirinɛ,
andunia gbɛ̃ sĩnda pínki, à lɛ̀ sí Dikirinɛ.
2 À lɛ̀ sí Dikirinɛ à a tↄ́ bo,
àgↄ̃ a surabana baaru kpá lákũ gu dìgↄ̃ dↄ nà.
3 À a gakurikɛyã o burinↄnɛ,
à a yãbonsarɛnↄ baba gbɛ̃ sĩnda pínkinɛ.
4 Dikirin zↄ̃kↄ̃, à kà ò a táaki lɛ́,
à kũ̀ ò vĩna kɛnɛ de tãnanↄla ń pínki.
5 Burinↄ tãnanↄ bi pↄ́ ginanↄmɛ,
ama Dikiri mɛ́ à musu kɛ̀.
6 Zↄ̃kↄ̃kɛ kũ bɛ̀ɛrɛɛo kúa,
gbãna kũ gakurio kú a kúkiamɛ.
7 À gakuri kũ gbãnao dↄ̃ Dikirinɛ,
bùsu sĩnda pínki gbɛ̃nↄ, à dↄ̃ Dikirinɛ.
8 À Dikiri tↄ́ gakuri dↄ̃nɛ,
à mↄ́ kũ gbao à gɛ̃o a ↄnn.
9 À donyĩ kɛ Dikirinɛ a kúadona manakɛn,
zĩtɛdenↄ, àgↄ̃ luka a arɛ á pínki.
10 À o burinↄnɛ, Dikiri tɛn kí ble.
Andunia katɛna gíngin, à yĩgãna vĩro,
ani yãkpatɛ kɛ kũ gbɛ̃ sĩnda pínkio a zɛ́a.
11 Musudenↄ, à pↄnna kɛ,
zĩtɛdenↄ, à vĩ kũ pↄnnao,
ísira kũ pↄ́ kũ ò kunnↄ, à kĩni kɛ.
12 Sɛ̃̀ntɛ kũ pↄ́ kũ ò kunnↄ, à pↄnna wiki lɛ́,
lí kũ ò kú dàkoo gũnnↄ, à ayuwii kɛ á pínki.
13 Oni pↄnna kɛ Dikiri arɛ, zaakũ àtɛn su,
àtɛn su yãkpatɛ kɛ kũ anduniao.
Ani yãkpatɛ kɛ kũ anduniao a zɛ́a,
à yã gↄ̃gↄ̃ gbɛ̃nↄnɛ kũ yãpurao.