110
Arumasihu kíkɛ
Dauda lɛ̀ɛ.
1 Dikiri pì ma dikiriinɛ à vutɛ a ↄplai
ari àgↄ̃ a ibɛrɛnↄ kɛnɛ a tìntin ũ.
2 Dikiri ni tó n iko dagula,
ĩni kí ble n ibɛrɛnↄa zaa Zaiↄ̃.
3 N gbɛ̃nↄ ni ń zĩda kpámma zĩ̀kagↄrↄ
kpi kũ à kú adona musu,
n kɛfɛnnanↄ ni su n kĩnaa lán gudↄ plíkpanaa bà.
4 Dikiri la dà, ani lɛ́ sukparo à pì:
Ĩnigↄ̃ de sa'ori ũ ari gↄrↄ sĩnda pínki
lán Mɛlɛkizɛdɛki bàmɛ.
5 Dikiri kú n ↄplai,
ani kínanↄ dúgu zↄ̃ a pↄfɛ̃gↄrↄ.
6 Ani yãkpatɛ kɛ kũ burinↄo,
ń gɛ̀nↄ nigↄ̃ kpá,
ani andunia pínki kínanↄ dúgu zↄ̃.
7 Ani í mi swai zɛ́ lɛ́a,
abire yãin a mì nigↄ̃ dana íla.