122
Dauda aduakɛna Yurusalɛmunɛ
Gɛna Yurusalɛmu lɛ̀ɛ.
1 Kũ ò pìmɛnɛ ò gɛ́ Dikiri ↄnn,
ma pↄ kɛ̀ nna.
2 Ó zɛna n bĩnilɛa sà Yurusalɛmu.
3 Ò Yurusalɛmu kàtɛ nanakↄ̃ana gíngin.
4 Gwen Isaraila burinↄ dì gɛ̃n,
buri kũ Dikiri sɛ̀ɛ pìnↄ.
Òdi gɛ́ Dikiri sáabu kpá
lákũ à dìtɛńnɛ nà.
5 Gwen yãgↄ̃gↄ̃rinↄ gbànↄn kátɛn,
Dauda burinↄ kpata gbànↄ ũ.
6 À aafia wɛ́ kɛ Yurusalɛmunɛ à pi:
Luda tó gbɛ̃ kũ ò yenyĩnↄ arubarika le!
7 Aafia gↄ̃ kú n bĩninↄ dagura,
n gudãkpãkinↄ gↄ̃ katɛna nna.
8 Ma gbɛ̃nↄ kũ ma gbɛ̃nnanↄ yãi mani pi,
Luda n gba aafia.
9 Dikiri ó Luda kpɛ́ yãi
mani yã mana wɛ́ kɛnnɛ.