13
Wikilɛna Ludaa
Dauda lɛ̀ɛ.
1 Ari bↄrɛɛ, Dikiri?
Ma yã nigↄ̃ sãngu gↄrↄ sĩnda pínkin yá?
Ĩni kpɛ limɛnɛ ari bↄrɛmɛɛ?
2 Manigↄ̃ ↄsi ká kũ ma laasunnↄ ari bↄrɛmɛɛ?
Ma pↄ dìgↄ̃ sira lákũ gu dìgↄ̃ dↄ nà,
ma ibɛrɛ nigↄ̃ gbãna blema ari bↄrɛmɛɛ?
3 Dikiri ma Luda, ǹ ma gwa ǹ ma yã ma,
ǹ ma ãn weremɛnɛ de màsun garo yãi,
4 de ma ibɛrɛ sún pi a ma nɛro yãi,
de ma zãngurinↄ sún pↄnna kɛ ma fuana yã musuro.
5 Matɛni n gbɛ̃kɛ náani kɛ,
ma pↄ kɛ̀ nna kũ n ma sura bà.
6 Mani lɛ̀ sí Dikirinɛ,
zaakũ à yã mana kɛ̀mɛnɛ.