11
Laakarikpatɛnaa
Dauda lɛ̀ɛ.
1 Ma na Dikirii.
Bↄ́ yã mɛ́ à tò átɛn pimɛnɛ mà vura
mà tá kpi musu lán bã bàa?
2 À yãvãnikɛrinↄ gwa, ò kàa kpà sála,
ò nàtɛ gusarɛ ò ń sá gà,
ò kàa dↄ̀dↄ nɛ̀sɛmanadenↄa.
3 Tó futɛokarayã tɛn kakatɛ,
gbɛ̃ mananↄ ni kɛ deramɛɛ?
4 Dikiri kú a kpɛ́ kũ à kú adonaa gũn,
à vutɛna kpatan musu gwe.
Àdi wɛ́ pɛ́ bisãsirinↄla à ń tàasi ká.
5 Dikiri dì gbɛ̃ mananↄ gwagwa,
ama à zã̀ yãvãnikɛrinↄgu
kũ gbɛ̃ kũ yã pãsĩ dì kɛńnɛ nnanↄ.
6 Ani tɛ́yↄ̃ kũ ifãntɛ̃gbↄ̃ↄo kú yãvãnikɛrinↄa,
ĩa wãna mɛ́ anigↄ̃ de ń baka ũ.
7 Zaakũ Dikiri dì yã kɛ a zɛ́a,
yãmanakɛnaa dì kɛnɛ nna,
gbɛ̃ mananↄ ni wɛ́ kɛ kãao pla.