75
Ludamɛ yãkpatɛkɛri ũ
Asafa lɛ̀ɛ.
1 O n sáabu kɛ̀ Luda, o n sáabu kɛ̀.
Tó ò n yãbonsarɛnↄ bàba, ndìgↄ̃ kú kãni.
2 Luda pì: Ma gↄrↄ dìtɛ
kũ mani yãkpatɛ kɛ a zɛ́a.
3 Tó andunia yĩ̀gã kũ gbɛ̃ kũ ò kunnↄ ń pínki,
makũ mɛ́ madì a gbɛ̀gbanↄ kũ gíngin.
4 Madì o zĩdabirinↄnɛ òsun ĩa dãro,
madì o yãvãnikɛrinↄnɛ òsun kùa biriro.
5 Àsun kùa biri ludambɛaro,
àsun waka nↄnↄmairo.
6 Zaakũ gbãna dì bo ifãboki kpa ke a lɛ́tɛ kparo,
àdi bo gbárannanlo,
7 Ludamɛ yãkpatɛkɛri ũ,
àkũ mɛ́ àdi gbɛ̃ do lago à gbɛ̃ do kara.
8 Toko kú Dikiri ↄĩ, í gbãna kán à pà,
àtɛn sɛ́n a pↄfɛ̃ ũ fùuu.
Àdi atɛ̃ andunia yãvãnikɛrinↄa ń pínki,
òdi mi à láka lái kũ a gbↄ̃̀ↄo.
9 Makũ sↄ̃, manigↄ̃ yã pì o gↄrↄ sĩnda pínki,
mani Yakubu Luda táaki lɛ́.
10 Mani yãvãnikɛrinↄ bɛ̃nɛ ɛ́'ɛ,
gbɛ̃ mananↄ bɛ̃nɛ sↄ̃, mani sɛ́ musu.