129
Isarailanↄ sa vãni ona ń ibɛrɛnↄnɛ
Gɛna Yurusalɛmu lɛ̀ɛ.
1 Zaa ó nɛ́fitikɛgↄrↄ ò wɛ́ tã̀wá a lɛ́ vĩro.
Isarailanↄ o:
2 Zaa ó nɛ́fitikɛgↄrↄ ò wɛ́ tã̀wá a lɛ́ vĩro,
ama òdi fↄ̃ ò ó fúro.
3 Ò ó kpɛdagura bú kpàtɛ,
ò a dↄ̀rↄↄ kɛ̀ gbã̀nagbãna.
4 Dikirin mana,
à gbɛ̃ vãninↄ bàa zↄ̃̀wɛrɛ.
5 Gbɛ̃ kũ ò zã̀ Zaiↄ̃nnↄ
ɛra kpɛ kũ wé'iyão.
6 Ògↄ̃ de lán sɛ̃̀ kũ à bùtɛ kpɛ́ musu bà,
ari àgↄ̃ gbã à kori kɛ̀.
7 Ani sɛ̃̀kɛ̃ri okũ paro,
ani bàka kɛ à sí yĩ ò da gã̀nlo.
8 Gbɛ̃ kũ òtɛn gɛ̃tɛnↄ sún pi,
Dikiri arubarika dańguro,
ke ò arubarika dańgu kũ Dikiri tↄ́o.