8
Luda gakuri yã'onaa
Dauda lɛ̀ɛ.
1 Dikiri ó Dikiri, n tↄ́ bò andunia gũn pínki,
n gakuri bò gupuraa musu.
2 N dà nɛ́ fítinↄnɛ kũ nɛ́kpãntɛ̃nↄ ò n sáabu kpá
de n ibɛrɛnↄ kũ n zãnguri mↄrakarinↄ yĩtɛ.
3 Kũ ma n zĩ gwà musu,
mↄvura kũ susunɛ kũ n pɛ̀pɛ gwenↄ,
4 ma pì bↄ́n bisãsiri ũ kũ a yã dìgↄ̃ dↄnguu?
Bↄ́mɛ a ũ kũ n laakari dↄaa?
5 N a kɛ̀ kĩana malaikanↄi fíti,
n a kà kpatan kũ gakurio kũ bɛ̀ɛrɛɛo.
6 N tò à kí blè pↄ́ kũ n kɛ̀nↄa,
n tò pↄ́ sĩnda pínki mì nàtɛnɛ,
7 sãnↄ kũ zùnↄ kũ nↄ̀bↄsɛ̃ntɛnↄ pínki,
8 bãnↄ kũ kpↄ̀nↄ kũ pↄ́ kũ ò kú ísira gũnnↄ.
9 Dikiri ó Dikiri, n tↄ́ bò andunia gũn pínki.