28
Wɛ́kɛna kũ sáabukpanaao
Dauda lɛ̀ɛ.
1 Dikiri, mↄkↄ̃mmɛ ma gbɛ̀si ũ, matɛni n sísi,
ǹsun n sã tatamɛnɛro.
Tó n yĩtɛma dé,
mani gↄ̃ lán gbɛ̃ kũ ò sì gyãwãnnnↄ bàmɛ.
2 Matɛn kpányĩ ↄ́ↄ dↄnnɛ,
ǹ sã kpámai,
matɛni ma ↄ sɛ́ n kúkia.
3 Ǹsun ma gátɛ lɛɛlɛ kũ gbɛ̃ bɛ̃̀nɛnↄ ke vãnikɛrinↄoro.
Òdi yã nna o ń gbɛ̃dakenↄnɛ,
ama zãngu mɛ́ à kú ń swɛ̃̀n.
4 Ǹ kɛńnɛ ń yãkɛnaaa kũ ń vãnikɛnaao,
ǹ fĩna bońnɛ ń dàaa
de a gbɛ̀ wí ń musu.
5 Òdi Dikiri yãkɛna kũ à zĩkɛnaao yã daro,
ani ń litɛ kpɛdangara, ani ń futɛ doro.
6 Arubarikademɛ Dikiri ũ,
zaakũ à sã kpà ma wɛ̃nda wikilɛnaai.
7 Dikirimɛ ma gbãna ũ kũ ma sɛ̃gbakoo,
má a náani vĩ ma swɛ̃̀n.
Àdi kpámai, ma pↄ dì kɛ nna,
madì a sáabu kpá kũ lɛ̀sinaao.
8 Dikirimɛ a gbɛ̃nↄ gbãna ũ,
à de utɛki ũ kína kũ à kàanɛ, àdi a sura ba.
9 Ǹ n gbɛ̃nↄ sura ba ǹ arubarika dańgu,
ǹ ń dãkpã ǹgↄ̃ ń kũna gↄrↄ sĩnda pínki.