120
Kunna yãketedenↄ tɛ́
Gɛna Yurusalɛmu lɛ̀ɛ.
1 Ma warikɛnaa gũn ma Dikiri sìsi,
akũ à wèma.
2 Ǹ ma sí yãsiradenↄ ↄĩ
kũ manafikidenↄ lɛ́o.
3 Manafikide, deran Luda ni kɛ nà kũnwoo?
Ke bↄ́n ani kɛnnɛɛ?
4 Ani wɛ́ tãma kũ gↄ̃sa kà lɛ́ nnanↄ
kũ sɛ̃ lí sĩsĩ wãnao.
5 Waiyoo makũ kũ má kú Mɛsɛkinↄ tɛ́,
má vutɛna Kedanↄ bizakutan.
6 Ma vutɛ à gìi kɛ̀ manamana
kũ gbɛ̃ kũ ò zã̀ aafianↄ.
7 Vutɛna aafiaan má yei,
ama tó ma yã ò, fìtiin òdi futɛomai.